*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*9. számú előterjesztés*

Bátaszék Város Önkormányzat Képviselő-testületének 2024. január 31-én

15.30 órakor megtartandó ülésére

Tájékoztató a városi köztemető 2023. évi üzemeltetésével összefüggő bevételekről, kiadásokról, a 2024. évi Üzemeltetési és Fejlesztési Tervének elfogadása, fejlesztési költségek meghatározása

|  |
| --- |
| **Előterjesztő:** Nyakas László Panteon Kft. ügyvezető  **Készítette** : Nyakas László Panteon Kft. ügyvezető    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság 2024.01.30. |

**Tisztelt Képviselő-testület!**

Bátaszék Város Önkormányzat Képviselő Testülete a 346/2020. (XII.18) önkormányzati határozatával döntött a kegyeleti szolgáltatást végző vállalkozóról, melynek értelmében 2021. január 1 – 2025. december 31-ig ismételten a Panteon Kegyeleti Szolgáltató Kft-t bízza meg a feladattal. A városi köztemetőt üzemeltető Kft.-vel megkötött kegyeleti közszolgáltatási szerződés 8.8. pontja értelmében a Kft. köteles tanúsítvány formájában részletes kimutatást készíteni az üzemeltetés és a fenntartás tárgyévi bevételeiről, kiadásairól és erről megbízót írásban tájékoztatni a tárgyévet követő év március 31-éig. Amennyiben az üzemeltetés és a fenntartás az elfogadott bevételt meghaladó kiadással jár, úgy az erről szóló számlát a tanúsítvánnyal együtt jogosult benyújtani.

A városi köztemetőt üzemeltető Panteon Kegyeleti Szolgáltató Kft. a 2023. évre vonatkozóan elkészítette és megküldte önkormányzatunknak az üzemeltetéssel kapcsolatos kimutatását, valamint az előírt tanúsítványt.

A tanúsítvány szerint az elmúlt évi kiadások nettó 4 678 542 Ft + 467 318 Ft ÁFA, bruttó 5 145 860 Ft összegben merültek fel. A kiadások egy része energiaköltség, (villamosenergia, gáz- és vízdíj), ezen kívül hirdetményi díjat, üzemanyagköltséget, valamint egyéb költséget is részletez az elszámolás. Jelentősebb költségtétel a hulladékszállítás, mely az elmúlt évben 478 920 Ft nettó összegű kiadást jelentett, ugyanakkor több, mint felére csökkent az előző évhez képest. A másik meghatározó tétel az elszámolásban a temetői padok elhelyezésével, növények beszerzésével összefüggő költség 563 300 Ft összeggel.

A kiadások között az arányosított gondnoksági bér és annak járuléka 2 048 848 Ft millió Ft-ot tesz ki. A temetői munkák bérköltsége 898 890 Ft összegben merült fel.

Az elszámolás alapján 2 947 738 Ft személyi jellegű kiadás és a kapcsolódó járulék összegét Bátaszék Város Önkormányzata a feladatellátásra átadott pénzeszközként biztosítja a szolgáltatónak.

Az önkormányzati rendelet alapján a Kft. által beszedett bevételek összege nettó 2 600 297 Ft, az ÁFA vonzata 702 081 Ft, a bruttó bevétel 3 302 378 Ft.

# A közszolgáltatási szerződésben rögzített elvek szerint Bátaszék Város Önkormányzata az elszámolásban részletezett, a szolgáltató által beszedett bevételekről számlát állít ki a Panteon Kft. felé.

Az előzőekben rögzítettek alapján a városi temető üzemeltetésének elszámolásával összefüggően 2 078 245 Ft forrást kell biztosítani a 2024. évi költségvetésben önkormányzatunknak.

Az üzemeltetővel történt szóbeli egyeztetés alapján a már kialakított fogadóra egy urnafal építése indokolt, amelyet az önkormányzat 2024. évi költségvetés tervezete már tartalmaz. További feladatként a temető állagmegóvása, valamint a folyamatos működtetéshez szükséges feltételek biztosítása fogalmazható meg.

A fentiekre figyelemmel az alábbi határozati javaslat elfogadását javasoljuk:

***H a t á r o z a t i j a v a s l a t :***

**a városi köztemető 2023. évi üzemeltetésével összefüggő bevételekről és kiadásokról szóló elszámolás és a 2024. évi fejlesztési célok jóváhagyására**

Bátaszék Város Önkormányzat Képviselő-testülete;

1. a városi köztemető 2023. évi üzemeltetésével összefüggő pénzügyi elszámolást

***aa) nettó 2 600 297.- Ft bevétellel***

***ab) nettó 4 678 542.- Ft elszámolható*** ***kiadással***

***ac) az elszámolási különbözetet – 2 078 245.- Ft nettó összeggel***

elfogadja, egyben a 2023. évben keletkezett fenntartási elszámolás kiadásait az önkormányzat. 2023. évi költségvetésében az általános tartalék terhére biztosítja a temetőt üzemeltető Panteon Kegyeleti Szolgálati Kft. részére oly módon, hogy a nettó 2 600 297 Ft + ÁFA bevétel kiszámlázása, illetve elszámolása mellett 2 947 738 Ft összeget feladat-ellátásra átadott pénzeszközként és nettó 1730 804 Ft+ ÁFA összeget számla ellenében térít meg a szolgáltatónak;

1. felkéri a város aljegyzőjét, gondoskodjon az 1. pontban rögzített elszámolási különbözetnek *2024. március 31-éig* – a Panteon Kft. részére – történő átutalásáról;
2. üzemeltetési szerződés keretében a 2024. évre fejlesztési célt nem határoz meg.

*Határidő:* 2024. március 31. (az 1. és 2. pont esetében)

*Felelős*: dr. Firle-Paksi Anna aljegyző

(a határozat megküldéséért)

*Határozatról értesül:* Panteon Kft., Szekszárd

Bátaszéki KÖH pénzügyi iroda

Bátaszéki KÖH Városüzemeltetési Iroda

Irattár